burgasdotpro/wikipedia huggingface dataset:
Hermann Maier

Hermann Maier (* 7. december 1972, Altenmarkt im Pongau, Rakúsko) je bývalý rakúsky lyžiar. Svoje prvé preteky vo Svetovom pohári vyhral 23. februára 1997. Celkovo vyhral 54 pretekov Svetového pohára. Je držiteľom štyroch veľkých krištálových glóbusov za celkové víťazstva vo Svetovom pohári, a to za sezóny 1997/1998, 1999/2000, 2000/2001, 2003/2004, ktorý sa udeľuje pretekárovi s najvyšším počtom bodov získaných v sezóne.
Do histórie sa veľkými písmenami zapísal na olympiáde v Nagane v roku [1998], kde 13. februára v zjazde predviedol hrôzostrašný 40 metrov dlhý a nekontrolovaný let po ktorom skončil v ochrannej sieti. Akoby zázrakom vyviazol bez zranení a v nasledujúcich olympijských dňoch vyhral[Super G a obrovský slalom.
Jeho kariéra mohla predčasne skončiť v roku 2001 potom ako sa jeho motorka zrazila s Mercedesom Wolfanga F. Urpel početné zranenia, vrátane otvorenej zlomeniny tretieho stupňa, pomliaždeniny pravej päty, v oblasti panvy a objavili sa aj známky zlyhania obličiek. Veľké obavy mali lekári aj o jeho nohu, ale nakoniec sa im ju podarilo zachrániť. Dostal sa z najhoršieho a po 508 dňoch sa vrátil na svahy. V roku 2003 vyhral Super G Svetového pohára a na MS v tej istej disciplíne získal striebro.
Kariéru ukončil pred začiatkom olympijskej sezóny 2009/2010 iba pár mesiacov pred olympiádou vo Vancouveri. Pre jeho priaznivcov to bol veľký šok, keďže sa po operácii kolena cítil dobre a poctivo sa pripravoval na OH.
Štátna cesta 1 (Albánsko)

Štátna cesta 1 () je 118 kilometrov dlhá štátna cesta v Albánsku. Spája mesto Vorë s mestami Fushë-Krujë, Lezhë a Shkodër a cez hraničný priechod Han i Hotit prechádza do Čiernej Hory. 
Cesta SH1 je súčasťou európskej cesty E762. V súčasnosti tu prebieha masívna rekonštrukcia a rozširovanie komunikácie do kategórie - rýchlostná cesta "(superstradë)". Na úseku Fushë Krujë-Milot je cesta rozširovaná dokonca až do parametrov diaľnice "(autostradë)" a táto časť sa v budúcnosti stane zároveň aj súčasťou trasy diaľnice A1.
Rozšírenia cesty.
Nasledujúca tabuľka ponúka detailný prehľad postupu stavebných prác na rozširovaní cesty SH1
Jozef Kostka

Jozef Kostka (* 29. január 1912, Stupava† 30. september 1996, Bratislava) bol slovenský sochár, zakladateľ slovenského moderného sochárstva.
Životopis.
Školské roky.
Vyučil sa v džbánkárskej dielni svojho strýka Ferdiša Kostku. V rokoch 193237 študoval na Vysokej škole umeleckého priemyslu v Prahe u prof. Karola Dvořáka. V rokoch 193839 študoval na École des Beaux-Arts v Paríži.
Pedagogická činnosť.
V rokoch 194049 pôsobil na Slovenskej vysokej škole technickej, odbor modelovanie. Táto škola bola akousi predchodkyňou Vysokej školy výtvarných umení.
V roku 1949 spoluzakladal Vysokú školu výtvarných umení v Bratislave. Spolu s Rudolfom Pribišom vychovali množstvo vynikajúcich slovenských sochárov (Jankovič, Meliš, Huba, Roller, Brezany). V jeho ateliéri pôsobil dva roky ako asistent slovenský sochár Justín Hrčka. Až na nátlak normalizátorov školu opustil.
Tvorba.
Kostkova tvorba je z väčšej časti figurálna, vyrovnáva sa s princípmi figurácie ako ju formuloval ešte Auguste Rodin. Ale najmä v šesťdesiatych rokoch 20. storočia inklinoval aj k archetypálnejším formám abstrakcie nadväzujúc na odkaz Constantina Brâncuşiho. V tejto časti tvorby sa u Kostku naplno prejavil zmysel pre materiál a citlivé až lyrické skúmanie procesu tvorby plastiky.
Je tvorcom mnohých pamätníkov napr. pomník Víťazstva pre Bratislavu 194649. Pomník SNP pre Partizánske 194650 patrí medzi najlepšie pamätníky na tému SNP. V roku 1957 sa zúčastnil na medzinárodnom bienále v São Paulo. Na svetovej výstave v Bruseli roku 1958 bol odmenený za reliéf „Na brehu rieky“ striebornou medailou, v tom istom roku sa zúčastňuje bienále v Benátkach. Je taktiež autorom súsoší Vďaka na bratislavskom Slavíne 1963, či plastiky Slovenská jar – pomník Ľudovíta Štúra v Modre 1964. V rokoch 196668 podnikol študijné cesty do Anglicka, Francúzska a Talianska. Patrí aj k laureátom ceny Cypriána Majerníka 1963, či k nositeľom titulu národný umelec 1967.
Napriek ťažkému obdobiu v ktorom žil dokázal si zachovať svoj ľudský morálny kredit.
Externé odkazy.
[[Kategória:Osobnosti zo Stupavy]]
[[Kategória:Slovenskí sochári]]
[[Kategória:Česko-slovenskí národní umelci]]
Lee Aronsohn

Lee Aronsohn (* 15. december 1952) je televízny scenárista a producent, ktorý napísal
niekoľko veľmi úspešných sitkomov, ako "Love Boat", "Who's the Boss?", "Murphy Brown", "Grace Under Fire", "Cybill" a "Teória veľkého tresku". 
V roku 2003 spolu s Chuck Lorreom vytvorili ďalší veľmi úspešný sitkom "Dva a pol chlapa", pre ktorý Aronsohn napísal aj pôvodnú hudbu. Okrem písania scenárov bol Aronsohn aj výkonný producent pre niektoré epizódy a v roku 2006 jednu epizódu aj sám prvýkrát režíroval.
Murphy Brownová

Murphy Brownová bol americký televízny sitkom, ktorý vysielala televízia CBS od roku 1988 až do 1998. V hlavnej úlohe účinkovala Candice Bergenová ako Murphy Brownová, investigatívna novinárka a hlásateľka správ v televízií FYI, fiktívnej sekcii CBS.
Brownová bola vyliečená alkoholička, ktorá sa v prvej epizóde vrátila do FYI z liečenia na Klinike Betty Fordovej (Betty Ford Clinic). Jej kolegovia v FYI sú staromódny hlásateľ Jim Dial (Charles Kimbrough), reportér Frank Fontana (Joe Regalbuto), ktorý neznáša tupé, ktoré musí nosiť, a roztržitá Corky Sherwoodová (Faith Ford), bývalá Miss Amerika. Nováčikom v tíme bol producent Miles Silverberg (Grant Shaud), ktorý ako mladý 25-ročný so skúsenosťami iba z verejnoprávnej televízie bol dokonalý objekt na neľútostné mučenie od Murphy. Tím z FYI sa často stretáva v bare U Phila, ktorý je krížom cez cestu z ich štúdia vo Washingtone. Majiteľa baru Phila stvárnil Pat Corley.
Nominácie a ocenenia.
Seriál získal Cenu Emmy v rokoch 1990 a 1992 a hlavná postava, Candice Bergen získala ocenenie za hlavnú postavu 5 krát v rokoch 1989, 1990, 1992, 1994 a 1995. Herečka Colleen Dewhurst, získala dve ocenenia, v rokoch 1989 a 1991, ktoré jej bolo udelené posmrtne. Okrem toho mal seriál ešte ďalšie 3 nominácie, Faith Ford získala 5 nominácií na Ocenenie pre herečku vo vedľajšej úlohe a Candice Bergen mala ešte ďalšie 2 nominácie.
Seriál získal Zlatý Glóbus v roku 1992 a ďalšie 4 nominácie. Candice Bergen získala za postavu Murphy Brownovej toto ocenenie v rokoch 1989 a 1992 plus ďalších 6 nominácií. Faith Ford bola nominovaná 2-krát.
Stolový nábytok

Stolový nábytok alebo len stôl je druh nábytku. Je zhotovený zo širokej tabule (dosky) vodorovne spočívajúcej na podstavcoch, tzv. nohách (obyčajne štyroch), používaný pri práci, pri podávaní jedál, bohoslužbe (oltár) a pod. Poznáme veľa druhov stolov.
Konštrukcia.
Základné rozmery stolov.
Medzi základné rozmery stolov patrí:
Pri určovaní veľkosti stolovej dosky treba vychádzať z: potreby miesta pre osoby, potreby miesta pre potreby a predmety na stolovej doske a z podmienok na umiestnenie stola v miestnosti.
Šírka jedného miesta za stolom sa určuje šírkou lakťov. Pohybuje sa od 500 - 750 mm.
Plocha stolovej dosky pri písaní by mala byť asi 750 x 600 mm, a pri stolovaní asi 600 x 400 mm.
Výška stolov je určená podľa využiteľnosti. Či sú to stoly napr. odkladacie, spoločenské, jedálenské, viacúčelové alebo pracovné v stoji...
Výška stolovej dosky pri písaní a pri stolovaní by mala byť asi 720 x 730 mm.
Konštrukcia nosnej časti.
U stolov rôzneho typu nosnú časť tvoria: nohy, nohy s lubmi, boky, skrinky, stolíky, konzoly. U stolov jedálenských sa ako nosná časť používajú nohy s lubmi. Spojenie nohy s lubom môže byť nerozoberateľné (na čap a dlab a na kolíky) alebo rozoberateľné (napr. skrutky).
Nohy a luby sa väčšinou vyrábajú z masívneho dreva ale aj kovu. Tvar nôh môže byť štvorcový, obdĺžnikový, troj-, šesť-, osem-, uholníkový atď. Tvar lubov je väčšinou štvorcový, obdĺžnikový alebo kruhový prierez.
Spôsoby zväčšovania stolovej dosky.
Stolová doska sa dá zväčšiť rôznymi spôsobmi. Sú to napr.:
Stoly spoločenské, písacie.
Spoločenské stoly predstavujú skupinu stolového nábytku, ktoré môžu byť rôznych tvarov, rôznej konštrukcie a z rôznych materiálov. Konštrukcia týchto stolov je podobná ako stolov jedálenských pričom nároky na pevnosť sú tu nižšie. Väčšie rozdiely sú vo voľbe materiálov na stolovú dosku.
Písacie stoly - v súčasnosti prevláda výroba písacích stolov z veľkoplošných materiálov s demontovateľnou konštrukciou. Písacie stoly sú väčšinou doplnené závesnými zásuvkami alebo pojazdnými kontajnermi.
Majster Jedi

Majster Jedi je vo svete Star Wars najvyššia možná „hodnosť“ v ráde Jedi. Nadväzuje na hodnosti Rytier Jedi a Padawan (učenec). Majstrom sa najčastejšie stáva Rytier potom, čo vycvičil (niektorého) svojho Padawana na hodnosť Rytiera. Menej obvyklý spôsob udelenie tejto hodnosti je na návrh členov Rady Jediov (nimi sú členmi najlepší Majstri).
Majstri boli vždy veľmi vážení a uctievaní v spoločnosti, aj keď hodnosti dosiahli naozaj len tí najlepší Jediovia. Významným Majstrom Jedi (a predstaveným Rádu) bol napríklad Arca (viac Sithské vojny).
Malachor V

Malachor V je fiktívna planéta vo svete Hviezdnych vojen.
História.
Za doby Sithského Impéria patrila planéta pod jeho správu. Na povrchu bola postavená Trayuská Akadémia, postavená pravdepodobne pred 20 000 rokmi. Bolo to práve tam, kde sa okolo 4000 BBY Jedi Revan a Malak vydali na cestu temnou stranou.
Práve tu bola vybojovaná posledná bitka v Mandalorianských vojnách, kde boli Mandaloriani úplne porazení, tedy už Temným Pánom zo Sithov, Darth Revanom. 
Po tom, čo bol Revan vrátený na svetlú stranu a porazil Malaka, do Trayuskej Akadémie dorazila iná Sith Lady, Darth Traya. So svojími dvomi učencami, Darth Sionom a Darth Nihilusom, tu založili Sithský Triumvirát a spoločne vládli predovšetkým Sithom. 
Na konci Prvého Jedijského Vyhladzovania bola planéta zničená po zapnutí generátorov tieňov. Spoločne s planétou zomreli Darth Sion aj Darth Traya.
Bacta

Bacta je blahodarná tekutina z Hviezdnych vojen. Je to liečivá látka, ktorá dokáže zahojiť menšie i väčšie zranenia a tie nenapraviteľné (napr. odseknutá ruka) zastaví. 
V epizóde V., sa s ňou Luke Skywalker lieči z omrzlín spôsobených na Hothu.
Jozef Hodorovský

Jozef Hodorovský (* 18. august 1921 – † 25. marec 2005) bol slovenský herec.
Celú mladosť prežil v Spišskej Novej Vsi kde absolvoval Učiteľský ústav. Bol ochotnícky činný v divadelnom súbore Hviezdoslav. V roku 1944 nastúpil do Slovenského divadla v Prešove ako profesionálny herec. V roku 1945 nastúpil ako člen činohry do Východoslovenského národného divadla v Košiciach. V roku 1977 mu Literárny zväz udelil cenu za celoživotnú tvorbu.
Tvorba.
Vo Východoslovenskom národnom divadle odohral 276 postáv a režíroval 17 hier. Pre rozhlas a "Ma-ra-tón" napísal množstvo pásiem, scénok a reportáži. Bol publicistom a prekladateľom do poľštiny a lužickosrbčiny. V rokoch 1960- 1968 vytvoril pre deti svojráznu postavu uja Bonifáca. V nemčine mu vyšla kniha pre deti "Wier spielen Theater".
Hral vo filmoch Organ, Človek na moste, Správca skanzenu. Pre politické postoje v rokoch 1968 - 1969 bol 20 rokov vylúčený zo Zväzu slovenských dramatických umelcov.
Mora gama

Mora gama ("Autographa gamma", syn. "Plusia gamma") je druh motýľa z čeľade morovité (Noctuidae). Vyskytuje sa v celej Európe.
Morfológia.
Predné krídla majú tmavohnedú farbu, pri prednom okraji s charakteristickou zlatou škvrnkou v tvare gréckeho písmena gama. Zadné krídla sú sivožlté so širokým hnedým rozstrapkaním. Rozpätie krídel okolo 45 mm. Húsenica je zelenožltá alebo zelená, má len tri páry zadných nôh, telo ku koncu rozšírené, na chrbtovej časti 6 nezreteľných svetlých čiar, na bokoch bledožlté pásiky prebiehajúce pozdĺž dýchacích otvorov. Celé telo húsenice pokrývajú riedke drobné bodky na bradavkách. Telo dospelej húsenice meria okolo 32 mm.
Mora gama ako škodca.
Je to polyfágny druh, v niektorých rokoch spôsobuje značné škody. Škodia húsenice, ktoré skeletujú listy. Pri masovom výskyte ničia takmer celú listovú čepeľ.
Vývoj.
Škodca prezimuje obyčajne v štádiu húsenice na hostiteľských rastlinách alebo pod suchými zvyškami na zemi, ale môže prezimovať aj v iných štádiách. Na jar po zakuklení vyletujú motýle, ktoré v máji alebo začiatkom júna kladú vajíčka na listy rozličných kultúrnych rastlín. Húsenice jednej generácie poškodzujú často hrach, repu a zemiaky. Zakukľujú sa vo voľných zámotkoch, najčastejšie v mieste žerú. V auguste sa objavujú motýle, ktoré kladú vajíčka na repe, ďateline a na iných rastlinách. Húsenice tejto generácie prezimujú.
Štátna cesta 2 (Albánsko)

Štátna cesta 2 () je 40 kilometrov dlhá štátna cesta v Albánsku, ktorá spája mestá Drač a Tirana. 18 kilomerov dlhý úsek po mesto Vorë je zároveň súčasťou zatiaľ jediného albánskeho diaľničného ťahu A1. 
Cesta sa Začína v križovatke s SH4 v západnej časti mesta Drač a končí križovatkou s cestami SH1 a SH3 neďaleko Tirany. Po trase SH2 zatiaľ nie je vedená žiadna európska cesta.
Sharon den Adel

Sharon den Adel (* 12. júl 1974, Waddinxveen, Holandsko) je speváčka a vokalistka metal/rockovej skupiny Within Temptation.
Vyštudovala marketing a istý čas pracovala v tejto oblasti. Jej snom bolo spievať a zlom nastal, keď spoznala svojho partnera, hudobníka Roberta Westerholta. Spolu založili rockovo–metalovú skupinu Within Temptation, v ktorej Sharon dodnes spieva. 
Osobný život.
Sharon den Adel žije s gitaristom a zakladateľom skupiny Within Temptation, Robertom Westerholtom v holandskom mestečku Hilversum. Spolu majú dcéru Evu Lunu, ktorá sa narodila 7. decembra 2005, syna Robina Aidena, narodeného 1. júna 2009 a syna Logana Arwina, narodeného 31. marca 2011
Albumy.
"Enter" 1997.
Ich prvý debutový album "Enter" vyšiel v roku 1997 a mal veľký úspech. Vydala ho ich materská nahrávacia spoločnosť DSFA Records. 
"Mother Earth" 2000 – 2003.
Ich ďalší album sa volal "Mother Earth", ktorý je pre mnohých skalných fanúšikov to najlepšie čo skupina dosiaľ vydala. Za spomínaný album dostala kapela viacero hudobných ocenení a umiestnila sa aj na rebríčkoch hudobných hitparád.
V roku 2001 odišli zo skupiny Ivar de Graaf a Martijn Westerholt, ktorých nahradili Stephen van Haestregt a Martijn Spierenburg. Ďalším prírastkom bol aj gitarista Ruud Adrianus Jolie.
"The Silent Force" 2004 – 2006.
Tretí album s názvom "The Silent Force" sa na trhu objavil v roku 2004, ktorý bol opäť ohodnotený viacerými odceneniami a zapríčinil aj zopár koncertov.
"The Heart of Everything" 2007 – 2009.
Zatiaľ posledný album "The Heart of Everything" je podľa mnohých zároveň aj najlepším. S týmto albumom sa skupina vydala na veľké turné po pobaltských krajinách, Holandsku a aj v mnohých ďalších krajinách a dokonca aj po Severnej Amerike.
Tipuľa bahenná

Tipuľa bahenná ("Tipula paludosa") je druh hmyzu z čeľade tipuľovité ("Tipulidae").
Morfológia.
Táto tipuľa je žltkastosivá alebo svetlohnedá, má tenké nohy hrdzavej farby, 14-článkové nitkovité
tykadlá a jeden pár blanitých krídel s hrdzavým predným okrajom. Vzhľadom pripomína komára, je však oveľa väčšia (telo má dlhé 22 - 27 mm). Larva je valcovitá, dlhá 40 mm, priečne vráskavá, beznohá, zemitosivej farby, vybavená ústnym hryzavým ústrojom. Na konci bruška sa nachádza veniec chitínových výrastkov.
Vývoj.
Prezimujú mladé larvy, ktoré na jar intenzívne žerú; zakukľujú sa v júli - auguste. Dospelé tipule vyletujú v auguste - septembri a kladú vajíčka do pôdy, a to jednotlivo alebo v kope. Po dvoch týždňoch sa liahnu larvy, ktoré začínajú intenzívne žrať. Tento druh má za rok jednu generáciu.
Celta

Celta je nepremokavá plachta alebo diel stanu z nej vyrobený, ako aj plachta na nákladných autách. V minulosti bola nepremokavosť dosahovaná hustým tkaním bavlnených nití, neskôr chemickou impregnáciou. Dnes sa vyrába potiahnutím bavlnenej, alebo syntetickej látky syntetickým nepremokavým povlakom, pričom je možné zabezpečiť aj paropriepustnosť.
Tipuľa kapustová

Tipuľa kapustová ("Tipula oleracea") je druh hmyzu z čeľade tipuľovité ("Tipulidae").
Morfológia.
Tipuľa kapustová dosahuje dĺžku 22 - 26 mm, je štíhla, žltkastopopolavá s hnedými pásmi pozdĺž
chrbta; tykadlá má nitkovité, 13-článkové, nohy dlhé, tenké, hrdzavej farby. Larvy dlhé 30 mm sú zemitosivej farby, valcovité, beznohé. Prezimujú v pôde. 
Vývoj.
Dospelý hmyz lieta od apríla do júna a od augusta do októbra. V tom čase samičky kladú v lete vajíčka na nízke rastliny alebo na zem. Larvy sa vyskytujú od mája do júla a od augusta do apríla.
Ang Rita

Ang Rita (* 1948† 21. september 2020) bol nepálsky horolezec a šerpa, prvý človek, ktorý vystúpil na Mount Everest 10-krát.
Lezenie.
Ako výškový nosič rôznych výprav vystúpil na Dhaulágirí, Čho Oju, Kančendžongu (v zime), Makalu, a v priebehu rokov 1983 - 1996 desaťkrát na Mount Everest bez umelého kyslíka, z toho raz v zime a raz zo severu, teda z Číny. V Česko-Slovensku sú známe najmä dve výpravy v roku 1984: na jar s D. Štěrbovou a V. Komárkovou na Čho Oju, na jeseň s J. Psotkom a Z. Demjánom na Mount Everest južným pilierom. Práve Ang Rita videl J. Psotku naposledy živého.
Pre zdravotné problémy (cirhóza) po svojom poslednom výstupe na Everest prestal liezť. Od nepálskej vlády dostal titul "Snežný leopard". Na viacero osemtisícoviek vyliezli aj jeho dvaja synovia.
Žižiavka obyčajná

Žižiavka obyčajná () je kôrovec z čeľade "Porcellionidae". Patrí do radu rovnakonôžky ("Isopoda").
Morfológia a vývoj.
Často sa vyskytuje v skleníkoch, pivniciach a v pareniskách, a to v dospelom i larválnom štádiu.
Dospelý jedinec má oválne telo dlhé 11 - 16 mm, široké 6 - 7 mm, veľmi sploštené, žltkastej alebo tmavosivej farby.
Samičky po oplodnení kladú vajíčka, ktoré sa nachádzajú v špeciálnych kapsičkách upevnených na predných nohách. Larvy sa liahnu v týchto kapsičkách, opúšťajú ich a začínajú samostatne žiť.
Škodca.
Tento druh poškodzuje klíčky vysiatych semien, ako aj prízemné časti rastlín, korene uskladnenej zeleniny, zemiaky v skladoch i hrobliach, ako aj šampiňóny.Ale dajú sa použiť ako čističe terária pre slimáky.
Slizniačik poľný

Slizniačik poľný () je druh slimáka z čeľade slizniačikovité ("Agriolimacidae").
Morfológia.
Je to malý slimák na chrbte s vápennou platničkou; telo má podlhovasté, vretenovité, dlhé 40 - 60 mm, široké okolo 5 mm, hnedastej alebo sivej farby. Podobne ako ostatné slimáky, pohybuje sa pomocou plochého, silne vyvinutého chodidla.
Vývoj.
Prezimujú najmä vajíčka, ale aj pohlavne dospelé i nedospelé jedince, a to v horných vrstvách pôdy, pod hrudkami alebo zvyškami rastlín. Na jar sa z vajíčok liahnu mladé slimáky, ktoré v noci obžierajú kultúrne rastliny i burinu. Cez deň sa skrývajú na vlhkých miestach, pod hrudkami zeme, kameňmi a pod. Slizniak kladie vajíčka do pôdy v kopách po 20 - 30 kusoch, spolu okolo 250 vajíčok. Obdobie kladenia vajíčok je dlhé, takže v čase vegetácie sa môžeme stretnúť s rozličnými vývojovými štádiami tohto slimáka. Celkový vývoj slizniačika trvá 20 - 35 dní, čo závisí od vlhkosti prostredia a od teplotných pomerov. Na pozemkoch s pestovanou zeleninou v blízkosti lúk, parkov a stromovej výsadby sa často vyskytuje slizovec záhradný ("Arion hortensis"), ktorý poškodzuje rastliny podobne ako slizniačik poľný.
Škodca.
U nás sa vyskytuje všade; v niektorých rokoch spôsobuje značné škody. V čase vegetácie, najmä na jeseň, môžeme na mnohých kultúrnych rastlinách pozorovať listy s vyhryzenými dierkami, na okrajoch ktorých vidieť stopy po ohrýzaní. Tieto dierky majú obyčajne hranaté kontúry. Na poškodených rastlinách vidieť lesklý zaschnutý sliz zanechaný slimákom, ktorý v noci obžieral rastlinu. Zo zeleniny škodca najčastejšie napáda kapustovité a fazuľu.
Majstrovstvá sveta v ľadovom hokeji hráčov do 20 rokov

Majstrovstvá sveta v ľadovom hokeji hráčov do 20 rokov (známe ako aj Majstrovstvá sveta v ľadovom hokeji juniorov) je hokejový turnaj organizovaný každoročne na prelome rokov medzinárodnou hokejovou federáciou, na ktorom sa môžu zúčastniť hráči mladší ako 20 rokov.
Turnaj sa prvýkrát zorganizoval v roku 1974. Vtedy však išlo iba o neoficiálne majstrovstvá. Prvé oficiálne majstrovstvá pod záštitou IIHF sa uskutočnili v bývalom Česko-Slovensku v mestách Zvolen a Banská Bystrica roku 1977.
Azda najznámejší turnaj sa odohral v roku 1987, kedy sa majstrovstvá konali v česko-slovenských Piešťanoch a Trenčíne. Turnaj preslávila hromadná bitka hráčov Sovietskeho zväzu a Kanady vo finálovom stretnutí. Všetko sa to začalo sekerou Pavela Kostičkina na Kanaďana Theorena Fleuryho. Okamžite na to pribehol zo striedačky Jevgenij Davydov na čo všetci zareagovali masovou bitkou, ktorá trvala 20 minút. Nórsky rozhodca Hans Rønning dokonca odišiel z ľadu a išiel za organizátormi, aby vypli v aréne svetlá. Tak sa aj stalo, ale bitka napriek tme pokračovala ďalej. Keďže pravidlá IIHF hovoria o tom, že po bitke je hráč okamžite vylúčený do konca zápasu, nezostávalo nič iné ako zápas ukončiť a diskvalifikovať oba tímy. Všetci hráči z oboch tímov dostali dištanc na 18 mesiacov. Ten však po čase IIHF zrušila.
Medailová tabuľka.
Neoficiálne šampionáty v tabuľke zaradené nie sú.
Štáty napísané "kurzívou" už na šampionáte nehrajú.
Turnajové ocenenia.
Každoročne direktoriát IIHF udeľuje na konci šampionátu ceny pre troch najlepších hráčov na svojom poste – najlepší brankár, obranca a útočník.
Slovenská literatúra (časopis)

Slovenská literatúra s podtitulom revue pre literárnu vedu je vedecký časopis vydávaný Ústavom slovenskej literatúry Slovenskej akadémie vied v Bratislave. Časopis bol založený v roku 1954. Publikuje štúdie, články, recenzie a výskumné materiály predovšetkým o dejinách slovenskej literatúry a teórii literatúry.
Majstrovstvá sveta v ľadovom hokeji hráčov do 20 rokov 1999

Majstrovstvá sveta v ľadovom hokeji hráčov do 20 rokov v roku 1999 sa uskutočili od 26. decembra 1998 do 5. januára 1999 vo Winnipegu.
Zostavy najlepších mužstiev.
 Rusko
Jurij Gerasimov, Alexej Volkov - Michail Donika, Konstantin Gusev, Dmitrij Kokorev, Artem Marians, Maxim Maslenikov, Kiril Safronov, Vitalij Višnevskij - Maxim Sergejevič Afinogenov, Denis Archipov, Maxim Balmočnych, Artum Chubarev, Jurij Dobriškin, Dmitrij Kirilenko, Roman Ľašenko, Andrej Nikitěnko, Alex Rjazancev, Petr Šastlivij, Denis Švidkij, Aleksandr Verenikin, Alexander Zevakin. Trenéri: Gennadi Tygurov a Valentin Gurejev
 Kanada
Brian Finley, Roberto Luongo − Bryan Allen, Brian Campbell, Andrew Ference, Brad Ference, Robyn Regehr, Brad Stuart, Mike Van Ryn − Blair Betts, Tyler Bouck, Kyle Calder, Jason Chimera, Harold Druken, Rico Fata, Simon Gagné, Brad Leeb, Adam Mair, Kent McDonell, Brenden Morrow, Daniel Tkaczuk, Jason WardTrenéri: Tom Renney, Stan Butler a Claude Julien
 Slovensko
Karol Križan, Ján Lašák - Martin Bartek, Martin Čakajík, Ladislav Harabin, Branislav Mezei, Tomáš Nádašdi, Peter Podhradský, Marek Priechodský, Juraj Slovák, Peter Smrek - Zoltán Bátovský, Martin Cibák, Marián Gáborík, Michal Hudec, Martin Hujsa, Michal Košík, Roman Maczoszek, Ladislav Nagy, Lubomír Pištěk, Peter Sejna, Miroslav Zálešák.Trenéri: Ján Filc, Miroslav Kimijan
Umbra (tieň)

Umbra ((úplný) tieň), penumbra (polotieň) a antumbra sú mená pre tri rôzne časti tieňa, ktoré sa tvoria, ak zdroj svetla nie je bodom. Tieto názvy sa používajú hlavne pri tieňoch tvorených astronomickými objektami.
Umbra/Úplný tieň.
Umbra (lat. tieň) je najtemnejšia časť tieňa. Vo vnútri umbry je zdroj svetla úplne zakrytý cloniacim telesom. V astronómii sa pozorovateľ vo vnútri umbry nachádza v úplnom zatmení.
Penumbra/Polotieň.
Penumbra (lat. "paenes" skoro, + "umbra" tieň) je miesto, kde iba časť cloniaceho telesa zakrýva zdroj svetla. V astronómii sa pozorovateľ vo vnútri penumbry nachádza v čiastočnom zatmení.
Antumbra.
Antumbra je miesto, kde sa cloniace teleso javí úplne pohltené v disku svetelného zdroja. V astronómii, ak sa pozorovateľ pohne bližšie smerom k svetelnému zdroju, zdanlivá veľkosť cloniaceho telesa sa začne zväčšovať, až kým nenastane umbra. Pozorovateľ v tomto mieste vidí prstencové zatmenie.
Penumbra

Penumbra môže byť:
Umbra

Umbra môže byť:
Obežná rovina

Obežná rovina objektu obiehajúceho iný objekt je geometrická rovina, v ktorej sa nachádza obežná dráha. Vo vesmíre stačia tri body na definovanie obežnej polohy. Základným príkladom môže byť: 
Definícia inklinácie planét Slnečnej sústavy znamená uhol ich obežnej roviny k ekliptike. Pre mesiaca obiehajúceho inú planétu, je vhodné definovať inklináciu obežnej dráhy mesiaca ako uhol medzi obežnou rovinou a rovníkom planéty.
Umelé satelity okolo Zeme.
Pre vypustenie staníc a umelých satelitov je obežná rovina základným parametrom obežnej dráhy, čo znamená, že je potrebné veľké množstvo pohonných látok na zmenu obežnej roviny telesa. Ďalšie parametre ako obežná doba, excentricita obežnej dráhy a fáza obežnej dráhy sa dajú pohonným systémom ľahšie zmeniť.
Obežné roviny satelitov sa odchyľujú neguľovou podstatou gravitácie Zeme, čo spôsobuje pomalé rotovanie obežnej roviny okolo Zeme v závislosti od uhla roviny k rovníku. Pre roviny, ktoré sú v kritickom uhle to môže znamenať, že obežná rovina bude sledovať Slnko okolo Zeme, čím sa vytvorí heliosynchrónny obeh.
Blatniakovité

Blatniakovité (lat. "Umbridae") je čeľaď z radu šťukotvaré. Recentné rody tejto čeľade sa po slovensky volajú blatniak.
Charakteristika.
Sú to mäsožravce. Charakteristická je zadná pretiahnutá chrbtová plutva, zaguľatená chvostová plutva, brušné a ritné plutvy sú posunuté za polovicu tela dozadu, oči sú v pomere k hlave relatívne veľké. Ich pohlavie je ťažko rozoznateľné. 
Vyskytujú sa v severnej Európe, Ázii a Amerike. Jediným európskym druhom je silno ohrozený blatniak tmavý (Umbra krameri).
Appa Šerpa

Appa (rodený Lhakpa Tenzing Šerpa; * 20. január 1960), prezývaný „Super Sherpa“, je šerpský horolezec, človek, ktorý vystúpil na Mount Everest najviac krát.
Niekedy uvádzaný tiež Apa. Dátum, dokonca rok narodenia, je neistý (môže byť až 1962), šerpovia nevedú matriky.
Lezenie.
Po troch neúspešných pokusoch napokon vystúpil v r. 1990 na Mount Everest bez umelého kyslíka. Potom to ako sirdar mnohých expedícií ešte veľakrát zopakoval, v máji r. 2010 vykonal svoj dvadsiaty výstup. Bol za to viackrát zapísaný do Guinessovej knihy a dostal čestnú medailu bývalého nepálskeho kráľa.
Peter Brezovan

Peter Brezovan (* 9. december 1979, Bratislava) je slovenský futbalový brankár. Chytá v anglickom klube Brighton and Hove Albion. Bol členom Slovenskej reprezentácie do 21 rokov.
Aleš Höffer

 
 
Aleš Höffer (* 9. december 1962 – † 14. november 2008) bol český atlét, ktorý sa venoval behu na 110 m cez prekážky. Na Halových Majstrovstvách Európy v Budapešti 1988 získal v behu na 60 m cez prekážky zlatú medailu časom 7,56 s. Tento čas bol až do 13. februára 2009 platným českým rekordom. Vtedy ho zlepšil Petr Svoboda na 7,55 s.
Timothy Zahn

Timothy Zahn (* 1. september 1951, Chicago, Illinois, USA) je americký spisovateľ science fiction. Jeho najznámejším dielom je trilógia o veľkoadmirálovi Thrawnovi, odohrávajúca sa vo vesmíru Star Wars niekoľko rokov po Návrate Jediho.
Narodil sa v Chicagu v roku 1951. Na Michiganskej štátnej univerzite získal v roku 1973 bakalársky titul z fyziky. Ďalší akademický titul – magisterský – získal opäť z fyziky v roku 1975 na University of Illinois. V tom istom roku sa začal venovať písaniu science fiction. Je ženatý, jeho manželka Anna s ním žije v Oregone. Roku 1984 získal Cenu Hugo za novelu "Kaskádový bod".
Dielo.
Star Wars.
Romány.
Komiksy:
Ann C. Crispinová

Ann C. Crispinová (* 5. apríl 1950, Stamford, Connecticut, USA – † 6. september 2013, Waldorf, Maryland, USA) bola americká spisovateľka science fiction, autorka viac než šestnástich publikovaných noviel. 
Písala od roku 1983. Jej novely ovplyvnili, alebo sa stali základom niekoľko epizód seriálu Star Trek, a vytvorila aj seriál "StarBridge".
Jolee Bindo

Jolee Bindo je postava z Hviezdnych vojen, rytier Jedi, ktorý bojoval po boku Revana proti Malakovi.
S Revanom sa prvýkrát stretáva na Kashyyyku, domovskej planéte Wookiov (medzi ktorých patrí Chewbacca). Potom ho nasleduje a ako jediného ho nenechá ísť samotného do chrámu k Star Forge. Spoločne bojujú proti Bastile Shan, ktorá podľahla zvádzaniu temnej strany.
Jolee je tak isto preslávený svojím putovaním po Vonkajšom páse a Neznámych oblastiach. Zanechal po sebe holocron, v ktorom sú jeho cesty zaznamenané. Zatiaľ však nebol objavený.
Štátna cesta 3 (Albánsko)

Štátna cesta 3 () je cesta v Albánsku, ktorá spája Tiranu, Elbasan, Pogradec a Korçë a končí sa na štátnej hranici s Gréckom. Po SH3 prechádza európska cesta 852. V lete 2009 prebehla na mnohých úsekoch SH3 rekonštrukcia.
Claudio Slon

Claudio Slon (* 12. november 1943, São Paulo, Brazília – † 16. apríl 2002, Denver, Colorado, USA) bol brazílsky džezový bubeník.
Zo života.
Bol synom huslistu a baletnej inštruktorky. Profesionálne začal hrať už v mladom veku. Po boku svojho otca vystupoval v São Paulo Philharmonic v São Paulo.
Pravidlá podsvetia (House)

Pravidlá podsvetia (anglicky: "Mob Rules") je pätnásta epizóda z prvej série seriálu Dr. House.
Dej.
House lieči pacienta, Joey Smitha, ktorý musí ísť do ochrany svedkov, aby mohol svedčiť proti mafiánom. Pri sledovaní basketbalu skolabuje a upadne do kómy. Pacientov brat, ktorý je zhodou okolností právnik v bratovej kauze, chce, aby brata netestovali a prehovára a presviedča Housea, aby oneskoril diagnostikovanie, liečenie a následné prepustenie. Pacient sa ale preberie z kómy a nejaví žiadne symptómy ochorenia. House ho však nechce prepustiť aj keď má jeho tím na to iný názor. Vogler, ktorý je anonymne informovaný, nechá pacienta z nemocnice prepustiť. Za dve hodiny sa však vracia v sanitke potom, čo znovu skolaboval a upadol do kómy. Chase sa domnieva, že kóma bola spôsobená hepatitídou typu C, ktorú mohlo spôsobiť používanie drog alebo homosexualita, ale pacientov brat ho za toto vyjadrenie udrie. Potom čo si pacientov brat pohovorí s Houseom, je vedená oficiálne liečba tak, aby nepotvrdzovala Chaseovu verziu. Prevedená biopsia vyvráti hepatitídu a Houseovi napadne otrava jedom. House v garážiach miesto svojho auta objaví červenú Korvetu, ktorá je darom od mafie. Pacient má vysokú hladinu estrogénu, čo je nový symptóm, ktorý do ničoho nezapadá. Jeho pečeň kolabuje a Houseov tím netuší, čo je príčinou. Použijú tak prasačiu pečeň na prečistenie jeho krvi. Houseovi napadne, že otrava môže byť spôsobená prípravkom z čínskych bylín, ktoré majú pomôcť pri odvykaní od fajčenia. Smith sa preberie z kómy, ale po chvíli do nej znova upadne. House zisťuje, že mal pred oboma kómami steak. Kómu tak mohlo spôsobiť veľké množstvo bielkovín. Zvýšené množstvo estrogénu sa však stále nevysvetlilo. Neskôr House zistí, že zvýšená hladina estrogénu v jeho tele je spôsobená bylinným doplnkom, ktorý používajú ako afrodiziakum homosexuáli. Ukazuje sa, že do ochrany svedkov chce ísť pacient práve kvôli svojej homosexualite, aby začal nový život. Jeho brat je tím otrasený, ale nakoniec mu odpustí. 
Vogler vyvíja nátlak na Cuddyovú, aby ospravedlnila, prečo Housea stále zamestnáva. Nakoniec ho zachráni. Ku koncu epizódy House povie Wilsonovi, že pod nátlakom Voglera musí vyhodiť jedného člena tímu.
Walter Bonatti

Walter Bonatti (* 22. jún 1930, Bergamo, Taliansko – † 14. september 2011, Rím) bol taliansky horolezec, najvýznamnejší horolezec na prelome 50. a 60. rokov 20. storočia po smrti H. Buhla.
Lezenie.
Absolvoval veľa dôležitých výstupov v Alpách. V roku 1947 vyliezol severnú stenu Eigeru, 1951 prvovýstup na Grand Capucin, 1953 zimný výstup severnými stenami Cima Ovest a Cima Grande. V roku 1954 bol účastníkom výpravy na K2, Compagnoni a Lacedelli dokončili prvovýstup pomocou kyslíka, ktorý im vyniesol. Bonatti musel núdzovo nocovať v , keď mu kolega nenechal stan na dohovorenom mieste. 
V roku 1955 sólo prvovýstup juhozápadným pilierom Petit Dru. V roku 1956 uskutočnil skialpinistický prechod celého alpského oblúka. V roku 1958 sa vrátil do Karakoramu a vystúpil na Gašerbrum IV (). Spravil viacero prvovýstupov v Patagónii, najvýznamnejší 1961 na Rondoy. V tomto roku sa odohral aj tragický pokus o pilier Fréney na Mont Blanc, zo siedmich horolezcov prežili víchricu traja. 
Napokon uskutočnil dva zimné výstupy severnými stenami: 1963 Eiger, 1965 sólo Matterhorn.
O horách a zážitkoch v nich napísal skvelé knihy, jedna vyšla dávnejšie slovensky, druhá nedávno česky.
Balanitída

Balanitída je zápal končeka penisu (žaluďa) vyvolaný spareninou, alergickou reakciou alebo fimózou. Balanitída nie je vážnym problémom, avšak pri častom opakovaní sa pacient bude musieť podrobiť obriezke.
Peugeot 306

Peugeot 306 je model automobilu nižšej strednej triedy francúzskej automobilky Peugeot. Nahradil predchádzajúci Peugeot 309. Model sa vyrábal v rokoch 1993 až 2002. Existoval vo vyhotoveniach ako 3 alebo 5 dverový hatchback, sedan, kabrio a od roku 1997 aj ako combi (break). V tom istom roku podstúpila 306-ka prvý facelift (napr. nedelené predné svetlá, nárazníky, interiér, výbava) a zvýšila sa aj pasívna bezpečnosť pasažierov. Ďalší facelift prišiel v roku 1999 (napr. číre predne svetlá a hmlovky, prevratný dieselový motor HDi). Na rovnakej podvozkovej platforme bol postavený aj Citroën Xsara s ktorým má rovnakú aj elektrickú sústavu a aj motorizáciu. 306-ka mala konkurovať nemeckému Volkswagenu Golf. V crash testoch dostala 3 z 5 hviezdičiek. V roku 2002 ju nahradil novší model Peugeot 307.
Verzia S16.
Bola predstavená v roku 1994 a vo výrobe sa udržala do roku 2002. Ako jedej z mála vozidiel mala riaditeľnú zadnú nápravu. Na výber bola klasická verzia s výkonom 150 koní, a silnejšia verzia Premium s výkonom 167 koní a 6-rýchlostnou manuálnou prevodovkou. Oproti sériovej 306-ke mala verzia S16 15-palcové kolesá, rozšírené blatníky, hlbšiu čelnú masku, spojler, spätné zrkadlá, kľučky dverí a nárazníky vo farbe karosérie. Po facelifte v roku 1997 dostalo vozidlo výraznejšie svetlomety, ktoré v roku 2000 dostali číre kryty. V tom istom roku sa v interiéri objavila imitácia hliníka. Štandardne bolo vozidlo vybavené anatomickými sedačkami.
Motorizácia.
Vznetové.
po roku 1999
Štátna cesta 9 (Albánsko)

Štátna cesta 9 () je cesta v Albánsku, ktorá sa začína na hranici krajov Korçë a Elbasan ako pokračovanie cesty SH3. Jej celková dĺžka je 4 km a končí na štátnej hranici so Severným Macedónskom. Po SH9 je vedená európska cesta 852.
Steven Nyman

Steven Nyman (* 12. február 1982, Provo, USA) je americký lyžiar. Svoje prvé a jediné víťazstvo vo Svetovom pohári dosiahol 16. decembra 2006. Špecializuje sa na kĺzavé disciplíny.
Ľubomír Kadnár

Ľubomír Kadnár (* 27. september 1941, Karlova Ves, Bratislava – † 9. november 2008, Bratislava) bol slovenský kanoista, ktorý sa zúčastnil Letných olympijských hier 1972 v Mníchove. Je odchovancom klubu VK Tatran Karlova Ves. Taktiež je spoluzakladateľom Slovenského olympijského výboru.
Život.
Narodil sa 27. septembra 1941 Antonovi Kadnárovi a Jozefíne Kadnárovej. Obaja jeho rodičia viedli v Karlovej Vsi odboj proti fašizmu. Jeho otec zahynul v koncentračnom tábore Mauthausen-Gusen. Zomrel 9. novembra 2008 po krátkej a ťažkej chorobe. Pochovaný je 
Je po ňom pomenované novovzniknuté nábrežie pozdĺž Karloveského ramena.
Server Rešatovič Džeparov

Server Rešatovič Džeparov (po uzb. Server Jeparov, rus. Сервер Решатович Джепаров; * 3. október 1982, Sovietsky zväz) je uzbecký futbalista, ktorý je v súčasnosti hráčom klubu FC Bunyodkor. V roku 2008 ho vyhlásili ako najlepšieho hráča Ázie za tento rok. Po získaní tejto ceny ho anglický klub Chelsea FC pozval na mesačný pobyt v klube.
Iracké národné futbalové mužstvo

Iracké národné futbalové mužstvo reprezentuje Irak na rôznych futbalových akciách ako sú, napríklad Majstrovstvá sveta alebo Majstrovstvá Ázie.
História.
Futbalový zväz bol založený v roku 1947. Najväčší úspech Iraku je víťazstvo na Majstrovstvách Ázie vo futbale 2007. Irak sa raz predstavil na Majstrovstvách sveta a to na MS 1986. V konkurencii Paraguaja (0:1), Belgicka (1:2) a Mexika (0:1) skončili na poslednom mieste v skupine. Irak je najúspešnejší tím na Arabskom pohári FIFA (4 tituly) a má aj víťazstvo na Majstrovstvách WAFF vo futbale.
Flagellum

Flagellum môže byť v biológii:
Kométy Kreutzovej skupiny

Kométy Kreutzovej skupiny alebo kométy Kreutzovej rodiny sú kométy, ktoré majú perihélium svojej dráhy v tesnej blízkosti slnečného povrchu. Pri svojich tesných priblíženiach k Slnku sa vyparia, alebo dopadnú na Slnko a predpokladá sa, že môžu vyvolať výron koronálnej hmoty.
Táto skupina dostala pomenovanie podľa nemeckého astronóma Heinricha Kreutza, ktorý pohyby týchto telies intenzívne študoval. Najviac informácií o kométach tohto druhu nám zatiaľ poskytla sonda SOHO. SOHO disponuje 2 koronografmi, prístrojmi na zatienenie slnečného disku, vďaka ktorému môže zaznamenať kométy aj v tesnej blízkosti slnečného disku.
Kométy Kreutzovej skupiny obiehajú po veľmi excentrických dráhach s obežnou dobou 500 až 1000 rokov. Ich perihélium je od Slnka vzdialené menej ako 0,07 AU, čo je len desatina vzdialenosti Venuše od Slnka. Pravdepodobne prvá zatiaľ známa zmienka o kométe tejto skupiny pochádza z roku 418 od historika Filostorgia, ktorý zakreslil kométu počas úplneho zatmenia Slnka. V súčasnosti poznáme takmer 1500 komét, podľa iného zdroja až vyše 2000 komét tejto skupiny. Kométy objavené sondou SOHO sa nazývajú SOHO kométy.
Predpokladá sa, že kométy Kreutzovej skupiny vznikli rozpadom jediného veľkého materského telesa, pravdepodobne pod vplyvom slapových síl Slnka. Odhaduje sa, že toto teleso malo priemer asi a jeho rozpad nastal asi pred 10 – 20 tisíc rokmi. Rozpadom vznikli dve hlavné skupiny označované ako I a II.
Bič

Bič je nástroj skladajúci sa z remenca alebo povrázku pripevneného na pomerne dlhú rúčku (nazývanú bičisko). Pôvodne sa používal na poháňanie dobytka. 
Biče sa vyrábali prakticky po celom svete a podľa spôsobu použitia vznikali biče rôznej dĺžky. Tým dochádzalo k vzniku rôznych špecializovaných bičov, ktoré sa potom vyvíjali nezávisle od ostatných druhov bičov.
Ateliér Peter Ebner – Franziska Ullmannová

Ateliér Peter Ebner - Franziska Ullmannová je rakúska architektonická kancelária.
Peter Ebner.
Narodil sa v rok 1968 v Halvangu v Salzburgu. Vyučil sa tesárom, potom vyštudoval strednú priemyselnú školu v Salzburgu. Architektúru vyštudoval na technickej univerzite v Gratzi. Pracoval v architektonickej kancelárii Mark Mack architects v Los Angeles. V roku 1995 založil v Salzburgu vlastnú architektonickú kanceláriu.
V rokoch 1996 – 1998 bol členom výboru Initiative Architektur v Salzburgu, od roku 1998 spolupracuje s Franziskou Ullmanovou. Externe pôsobil aj na Harvard Graduate School of Design v Bostone. Zároveň pôsobí aj ako profesor odboru bytová tvorba na Technickej Univerzite v Mníchove. 
Franziska Ullmannová.
Narodila sa v roku 1950. Vyštudovala architektúru na Viedenskej Univerzite. Od roku 1983 má vlastú architektonickú kanceláriu vo Viedni. V rokoch 1985-1994 prednášala na Univerzite úžitkového umenia vo Viedni u profesora Hansa Holleina. 
Od roku 1995 je profesorkou odboru priestorový design na Univerzite v Stuttgarte. od roku 1998 spolupracuje s Petrom Ebnerom. Od roku 2000 pôsobí aj ako profesorka na Harvard Graduate School of design v Bostone.
Vybrané realizácie.
Peter Ebner a Franziska Ullmannová sa zúčastnili na niekoľkých konferenciách Univerzít v Európe, Ázii a Amerike. Ich tvorba bola publikovaná v 16tich štátoch a ich projekty boli vystavené na rôznych výstavách ako napr.:
Hudba (anime)

Hudba () je v oblasti mangy a anime druh alebo žáner. Keď je nejaké anime hudobné, znamená to, nielen že má bohatý soundtrack, ale aj to, že sa príbeh sústredí napríklad na nejakú jednu hudobnú skupinu alebo speváka. Tiež môžu byť takéto anime zamerané na jeden alebo viac špecifických štýlov hudby.
Planétka typu G

Planétka typu G je relatívne vzácny typ uhlíkatého asteroidu. Najdôležitejším asteroidom tejto skupiny je 1 Ceres.
Charakteristika.
G-typy sa podobajú C-typom, ale obsahujú silné ultrafialové pohlcovanie pod 0,5 μm. Tiež môže byť prítomné pohlcovanie okolo 0,7 μm, čo signalizuje prítomnosť minerálov ako sľuda. V SMASS klasifikácii G-typy sú popisované Cgh a Cg typmi, v závislosti od prítomnosti 0,7 μm absorpcie. G, C a ďalšie vzácne typy sa niekedy spájajú do C skupiny uhlíkatých asteroidov.
Leopold Bilčík

Generálporučík v.v. Ing. Leopold Bilčík (* 17. február 1949, Sládkovičovo† 12. júl 2010, Abrahám) bol slovenský generál a bývalý riaditeľ sekcie Ministerstva obrany Slovenskej republiky.
Život.
Roku 1967 ukončil Vojenskú školu Jana Žižku z Trocnova v Moravskej Třebovej. Vojenskú akadémiu Antonína Zápotockého v Brne ukončil v roku 1972 a sa stal vojakom z povolania, pričom získal hodnosť poručík. Následne do roku 1985 vykonával vojenské technické funkcie na úrovni prápor, pluk a divízia. V období od roku 1985 až do roku 1990 bol náčelníkom štábu výzbroje a technického zabezpečenia Veliteľstva Východného vojenského okruhu Trenčíne a v roku 1990 absolvoval trojsemestrálne postgraduálne interné štúdium na Vojenskej akadémii v Brne. V rokoch 1991 až 1993 vykonával funkciu zástupca veliteľa pre výzbroj na veliteľstve Východného vojenského okruhu v Trenčíne. Od roku 1993 bol riaditeľom sekcie logistiky Ministerstva obrany Slovenskej republiky. Roku 1994 dosiahol prvú generálsku hodnosť.
Ovládal ruský jazyk. Bol ženatý, otec troch detí. Zomrel 12. júla 2010.
Miesta vojenského pôsobenia.
Bratislava, Moravská Třebová, Trenčín, Brno
Školský poriadok

Školský poriadok je dokument, ktorý upravuje práva a povinnosti žiakov školy ako aj práva a povinnosti pedagogických zamestnancov školy vyplývajúce z riadenia a organizácie výchovno-vzdelávacieho procesu školy.
Školský poriadok na Slovensku.
Na Slovensku je školský poriadok tvorený školami individuálne. „Vydávajú [ho] riaditelia po prerokovaní v školskej samospráve a v pedagogickej rade“.
V júli 2013 navrhla vláda za porušenie školského poriadku žiakmi zastaviť rodičom prídavky na deti. Porušenia by sa mohli aj týkať mejkapu, piercingu a iných vecí týkajúcich sa zovňajšku žiaka. Už jedno porušenie poriadku by mohlo mať za následok zastavenie dávok. Riaditeľ školy by ho mal nahlásiť úradu práce, ktorý by rozhodol či dávky pozastaviť. Po troch mesiacoch by boli dávky obnovené ak by sa žiak vrátil k správaniu bez porušovania poriadku. Podobný postup zatiaľ neexistuje pri spáchaní priestupku ani trestného činu. Kritici návrh odmietajú. Podľa Laca Oravca z Nadácie Milana Šimečku: „Dôvody, z ktorých môže nevzniknúť nárok na prídavok, považujeme za veľmi prísne a vágne. Navyše umožňujú subjektívne zneužívanie a diskrimináciu.“
Šport (anime)

Šport () je v oblasti mangy a anime druh alebo žáner. Športové anime sa najčastejšie zameriavajú na nejaký celý tím alebo len na jedného športovca a na jeho výkon. Väčšinou sú takéto anime len o jednom športe, pri čom sa vyskytuje hlavne futbal, tenis a bejzbal.
Šport (rozlišovacia stránka)

Šport môže byť:
Eduard Urx

Eduard Urx (* 29. január 1903 Velká nad Veličkou, Česko – † 20. apríl 1942, Koncentračný tábor Mauthausen) bol český a slovenský politik, novinár, prekladateľ, literárny kritik a teoretik. Patril medzi Davistov.
V roku 1941 ho zatklo gestapo, bol väzňom na Pankráci a v koncentračnom tábore Mauthausen, kde bol aj popravený.
Obezita (House)

Obezita (anglicky: "Heavy") je šestnásta epizóda z prvej série seriálu Dr. House.
Dej.
Hlavným pacientom tejto epizódy je 10-ročné obézne dievča Jessica, ktorá pri telocviku dostala infarkt. Medzi tímom vzniká napätie potom, čo im House oznámi, že mu Vogler nariadil vyhodiť jedného z nich. Tím vymýšľa teórie týkajúce sa Jessykynej váhy a domnievajú sa, že má syndróm X (tzn. že telo nespracuváva inzulín). Počas epizódy navštívi Vogler individuálne všetkých členov tímu a pýta sa ich čo si myslia a či chcú zostať. Je zrejmé, že Chase donáša Voglerovi, ale nikto to zatiaľ nevie. Medzi Chaseom a Cameronovou vznikajú veľké nezhody. Jessica dostáva psychózu, ktorú spôsobila hypoglykémia. Foreman zistí, že Jessica brala prášky na chudnutie a tie mohli spôsobiť zrazeniny. Po nejakej dobe začína krvácať a objavuje sa nekróza tkaniva na jej hrudi. Zvažuje sa radikálna mastektomia (t. j. amputácia pŕs). House sa domnieva, že Jessikyn malý vzrast, ktorý by nemal byť, vzhľadom k výške jej rodičov, môže mať niečo spoločného s hormónmi a že príčinou jej ochorenia je Cushingov syndróm. Použijú magnetickú rezonanciu, aby zistili zdroj hyperkortisonizmu. Nájdu tumor v hypofýze, ktorý spôsobil všetky problémy.
Medzitým House na ambulancii lieči ženu, ktorá prišla s tým, že ju pálí záha. House najprv myslel, že je tehotná, ale nakoniec zistil, že má 15-kilový tumor na vaječníku. Odmieta však chirurgické odstranenie, pretože má rada svoje telo, a že sa manželovi takto páči. Za Houseom príde nešťastný manžel, ktorý ho prosí, aby jej dohovoril. Pritom mu dá fotky ich 6 detí. Podľa dedičných znakov House zistí, že niekoľko z detí nie sú potomkovia pacientkynho manžela. Po rozhovore s pacientkou následne ide na operáciu. 
Ku koncu epizódy vraví House Voglerovi, že vyhodí Chasea. Vogler však toto rozhodnutie odmietol s tým, aby vybral niekoho iného. To House odmietne. Vogler ho však vyhráža, že zruší celé oddelenie.
Dendrochronológia

Dendrochronológia (gr. dendron=strom + chronos=čas + logos=učenie, slovo) je odbor dendrológie, ktorá je odborom botaniky a tá patrí pod biológiu. Dendrochronológia sa zaoberá určovaním veku stromov pomocou analýzy letokruhov viditeľných na priečnom reze daného stromu, na pni. V minulosti pracovali dendrochronológovia ručne, teda pozorovaním letokruhov, porovnávaním a rôznymi výpočtami. Dnes sa takto čisto ručne pracuje málokde. Na prácu sa hlavne využívajú počítače a iné technológie.
Hovorí sa, že ako prvý odbornejšie pozoroval letokruhy všestranne nadaný Leonardo da Vinci, ktorý pochopil súvis medzi šírkou letokruhov a zrážkami počas rastu stromu. Riadne vedecké výskumy začali prebiehať až začiatkom 20. storočia, vznikajú dokonca aj laboratóriá a ústavy pre výskum letokruhov.
Základy dendrochronológie.
Základné princípy rastu stromov a vzniku letokruhov hovoria o tom, že letokruhy vznikajú vo vegetatívnom období, teda (v miernom klimatickom pásme) v jari a v lete. Pri pohľade na zrezaný strom je jasne vidno, že sú tam dve hlavné farby letokruhov – svetlé a tmavšie. Svetlé sú o niečo redšie ako tmavé, lebo sú to jarné letokruhy rastené po období jesene a zimy, teda po období rastového pokoja. Nastáva rýchly rast pomocou nazbieraných síl. V lete už zas nemá strom toľko energie na rast dreva ako v jari, rastie pomalšie, ale aj o to „kvalitnejšie“. Preto má hustejšie, tmavšie drevo. Samozrejme, na rast dreva nevplývajú len základné ročné obdobia, ovplyvňuje ho aj úrodnosť roka, vlhkosť vzduchu a pôdy, zrážky a celková priaznivosť roka alebo jeho obdobia pre rast rastlín. V mimoriadne dobrom roku môžu narásť aj dve jarné vrstvy, alebo počas striedajúcich sa období roka (suché, vlhké) viacero striedajúcich sa jarných a letných letokruhov. Stáva sa aj, že za určitý extrémne neúrodný rok nevyrastie žiadna, prípadne iba jediná, aj to len tenká vrtva dreva.
Dendrochronológia môže pomocou podobných letokruhov určiť provenienciu dreva. 
Na Slovensku existujú dendrochronologické laboratória v Bratislave (Katedra archeológie FiFUK) a vo Zvolene (Katedra fyziky, elektrotechniky a aplikovanej mechaniky TU vo Zvolene) a súkromné laboratórium (Ing. Ľubor Paulen – Topoľčany), v Česku je výskumných pracovísk niekoľko – 4 dendrochronologické laboratóriá (Dendrochronologická laboratoř Ústavu nauky o dřevě Mendelovy zemědělské a lesnické univerzity, Dendrochronologická laboratoř Botanického ústavu AV ČR, Dendrochronologická laboratoř Archeologického ústavu AV ČR a Dendrochronologická laboratoř Biologické fakulty Jihočeské univerzity) a 2 súkromné laboratóriá (Jaroslav Dobrý – Praha, Josef Kyncl – Brno).
Majstrovstvá Európy v basketbale žien 2009

Majstrovstvá Európy v basketbale žien 2009 boli v poradí 32. Majstrovstvá Európy v basketbale žien. Turnaj organizuje FIBA Europe a konal sa v 3 lotyšských mestách: Liepāja, Riga a Valmiera od 7. do 20. júna 2009. Víťazom sa druhýkrát stali Francúzsky.
Tieto ME boli zároveň kvalifikáciou na Majstrovstvá sveta 2010, ktoré sa konali v Česku. Kvalifikovali sa na ne 3 najlepšie družstvá.